Komisjoni määrus (EÜ) nr 1334/2003,

25. juuli 2003,

millega muudetakse mitmete mikroelementide gruppi kuuluvate söödalisandite lubamistingimusi

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ [1] (viimati muudetud määrusega (EÜ) nr 1756/2002 [2]), eeskätt selle artikleid 3, 9d ja 9e,

ning arvestades järgmist:

(1) Mitmeid mikroelementide gruppi kuuluvaid söödalisandeid on lubatud kasutada teatud tingimustel vastavalt direktiivile 70/524/EMÜ määrustega (EÜ) nr 2316/98, [3] (EÜ) nr 639/1999, [4] (EÜ) nr 2293/1999, [5] (EÜ) nr 2200/2001 [6] ja (EÜ) nr 871/2003. [7]

(2) Pidades silmas teaduse ja tehnika edusamme, on loomasöödas lubatud mikroelementide maksimumkogus uuesti üle vaadatud, et tagada direktiivi 70/524/EMÜ artiklis 3a sätestatud lubamistingimuste optimaalne kohaldamine.

(3) Teaduse ja tehnika praeguse taseme juures võib järeldada, et vastavalt direktiivile 70/524/EMÜ loomasöödas lubatud raua, koobalti, vase, mangaani ja tsingi maksimaalkogust tuleb vähendada, et täita paremini nimetatud direktiivi artikli 3a punkti a ja b nõudeid, eelkõige toitumisvajaduste rahuldamise, loomakasvatustoodangu tõstmise ja loomade eritiste kahjuliku mõju vähendamise viise ning minimeerida mõne mikroelemendi praeguse taseme kahjulikku mõju inimeste tervisele ja keskkonnale.

(4) Loomasöödas lubatud mikroelementide maksimumkoguse arvutamisel ei tule arvestada mitte ainult loomade füsioloogilisi vajadusi, vaid ka teisi aspekte, näiteks keskmist toiduvajadust ja toitumisvajaduse varieeruvust, vajadust rahuldada loomapopulatsioonide suurema osa liikmete vajadusi ning toitainete võimalikku ebatõhusat kasutamist.

(5) Söötade teaduskomitee (Scientific Committee on Animal Nutrition, SCAN) on andnud hinnangu vase ja tsingi kasutamise kohta loomasöödas vastavalt 19. veebruaril 2003 ja 14. märtsil 2003. Komitee teeb järelduse, et nende loomasöödas lubatud mikroelementide praegused maksimumtasemed on enamikul juhtudel suuremad kui nende lisandite mõju seisukohast oleks vajalik, ning soovitab nimetatud tasemete alandamist, et kohandada neid loomade füsioloogiast tulenevatele nõuetele.

(6) Vastavalt teaduse ja tehnika praegusele tasemele, mis puudutab konkreetselt just loomasöödas sisalduvat rauda, peavad piimasead saama 7–16 mg/kg rauda päevas või 21 mg rauda kehakaalus juurdevõetud kilogrammi kohta, et säilitada vajalik hemoglobiinitase. Emiste piim sisaldab keskmiselt ainult 1 mg rauda liitri kohta. Nii areneb ainult piima saavatel sigadel kiiresti kehvveresus. Seetõttu tuleks põrsastele anda kõrge rauasisaldusega täiendsööta, kuna imetamise ajal toidetakse põrsaid ainult piimaga.

(7) Asjakohane on kehtestada kuuekuuline üleminekuperiood uute nõuete rakendamiseks ja üheksakuuline üleminekuperiood vastavalt direktiivile 79/524/EMÜ kehtestatud varasemate tingimuste kohaselt märgistatud olemasolevate loomasöödavarude realiseerimiseks.

(8) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Mikroelementide gruppi [8] kuuluvate söödalisandite E1 raud (Fe), E3 koobalt (Co), E4 vask (Cu), E5 mangaan (Mn) ja E6 tsink (Zn) lubamistingimused asendatakse käesoleva määruse lisas sätestatud tingimustega vastavalt direktiivile 70/524/EMÜ.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 26. jaanuarist 2004. Siiski võib vastavalt direktiivile 70/524/EMÜ kehtestatud varasemate tingimuste kohaselt märgistatud olemasolevaid loomasöödavarusid kasutada üleminekuperioodil, mis lõpeb 26. aprillil 2004.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. juuli 2003

Komisjoni nimel

komisjoni liige

David Byrne

[1] EÜT L 270, 14.12.1970, lk 1.

[2] EÜT L 265, 3.10.2002, lk 1.

[3] EÜT L 289, 28.10.1998, lk 4.

[4] EÜT L 82, 26.3.1999, lk 6.

[5] EÜT L 284, 6.11.1999, lk 1.

[6] EÜT L 299, 15.11.2001, lk 1.

[7] ELT L 125, 21.5.2003, lk 3.

[8] Lubatud söödalisandite, sh mikroelementide nimekiri on avaldatud Euroopa Ühenduste Teatajas C 329/1, 31.12.2002, muudetud määrusega (EÜ) nr 871/2003 (EÜT L 123, 21.5.2003, lk 3).

--------------------------------------------------

LISA

EMÜ nr | Element | Söödalisand | Keemiline valem ja kirjeldus | Elemendi maksimumkogus täissöödas (mg/kg) või mg/päevas | Muud sätted | Lubamise tähtaeg |

Mikroelemendid

E 1 | Raud (Fe) | Raud(II)karbonaat | FeCO3 | Lambad: kokku 500 mg/kg täissöödas Lemmikloomad: kokku 1250 mg/kg täissöödas Põrsad kuni ühe nädalani enne võõrutamist: 250 mg/päevas Muud liigid: kokku 750 mg/kg täissöödas | | Tähtajatu |

Raud(II)kloriidtetrahüdraat | FeCl2·4H2O | |

Raud(III)kloriidheksahüdraat. | FeCl3·6H2O | |

Raud(II)tsitraatheksahüdraat | Fe3(C6H5O7)2·6H20 | |

Raud(II)fumaraat | FeC4H2O4 | |

Raud(II)laktaattrihüdraat | Fe(C5H5O3)2·3H2O | |

Raud(III)oksiid | Fe2O3 | |

Raudsulfaatmonohüdraat | FeSO4H2O | |

Raudsulfaatheptahüdraat | FeSO4·7H2O | |

Aminohapete raud(II)kelaatide hüdraadid | Fe (x)1-3·nH2O (x = hüdrolüüsitud sojavalgust saadud aminohappe anioon) molekulmassiga mitte üle 1500. | |

E 3 | Koobalt (Co) | Koobalt(II)atsetaattetrahüdraat | Co(CH3COO) 2·4H2O | 2 (kokku) | – | Tähtajatu |

Aluseline koobalt(II)karbonaatmonohüdraat | 2CoCO3·3Co(OH)2·H2O |

Koobalt(II)kloriidheksahüdraat | CoCl2·6H2O |

Koobalt(II)sulfaatheptahüdraat | CoSO4·7H2O |

Koobalt(II)sulfaatmonohüdraat | CoSO4·H2O |

Koobalt(II)nitraatheksahüdraat | Co(NO3)2·6H2O |

E 4 | Vask (Cu) | Vask(II)atsetaatmonohüdraat | Cu(CH3COO)2·H2O | Sead kuni 12nädalased põrsad: 170 (kokku)muud sead: 25 (kokku)Veised 1)veised enne mäletsema hakkamist:piimaasendajad: 15 (kokku)muu täissööt: 15 (kokku).2)muud veised: 35 (kokku).Lambad: 15 (kokku) Kalad: 25 (kokku) Koorikloomad: 50 (kokku) Muud liigid: 25 (kokku) | Siltidele ja saatedokumentidesse lisatakse järgmised deklaratsioonid: Lammastele:Kui vase tase loomasöödas ületab 10 mg/kg: "vase tase loomasöödas võib põhjustada mürgistusi teatud lambatõugudel:"Veistele pärast mäletsema hakkamist:Kui vase tase loomasöödas on alla 20 mg/kg: "vase tase loomasöödas võib põhjustada vasepuudujääki kõrge molübdeeni- või väävlisisaldusega karjamaadel söövatel veistel." | Tähtajatu |

Aluseline vask(II)karbonaatmonohüdraat | CuCO3·Cu(OH)2·H2O |

Vask(II)kloriiddihüdraat | CuCl2·2H2O |

Vask(II)metionaat | Cu(C5H10NO2S)2 |

Vask(II)oksiid | CuO |

Vask(II)sulfaat, pentahüdraat | CuSO4·5H2O |

Aminohapete vask(II)kelaatide hüdraadid | Cu (x)1-3 nH2O (x = hüdrolüüsitud sojavalgust saadud aminohappe anioon) Molekulmassiga mitte üle 1500. |

Vasklüsiinsulfaat | Cu(C6H13N2O2)2·SO4 | 31.3.2004 vasklüsiinsulfaadi puhul |

E 5 | Mangaan (Mn) | Mangaan(II)karbonaat | MnCO3 | Kalad 100 (kokku) Muud liigid: 150 (kokku) | – | Tähtajatu |

Mangaan(II)kloriidtetrahüdraat | MnCl2·4H2O |

Mangaan(II)vesinikfosfaattrihüdraat | MnHPO4·3H2O |

Mangaan(II)oksiid | MnO |

Mangaan(III)oksiid | Mn2O3 |

Mangaan(II)sulfaattetrahüdraat | MnSO4·4H2O |

Mangaan(II)sulfaatmonohüdraat | MnSO4·H2O |

Aminohapete mangaankelaatide hüdraadid | Mn (x)1-3·nH2O (x = hüdrolüüsitud sojavalgust saadud aminohappe anioon) Molekulmassiga mitte üle 1500. |

Mangaan(II, III)oksiid | MnO Mn2O3 |

E 6 | Tsink (Zn) | Tsinklaktaattrihüdraat | Zn(C3H5O3)2·3H2O | Lemmikloomad: 250 (kokku) Kalad: 200 (kokku) Piimaasendajad: 200 (kokku) Muud liigid: 150 (kokku) | – | Tähtajatu |

Tsinkatsetaatdihüdraat | Zn(CH3COO)2·2H2O |

Tsinkkarbonaat | ZnCO3 |

Tsinkkloriidmonohüdraat | ZnCl2·H2O |

Tsinkoksiid | ZnO Maksimaalne pliisisaldus: 600 mg/kg. |

Tsinksulfaatheptahüdraat | ZnSO4·7H2O |

Tsinksulfaatmonohüdraat | ZnSO4·H2O |

Aminohapete tsinkkelaatide hüdraadid | Zn (x)1-3·nH2O (x = hüdrolüüsitud sojavalgust saadud aminohappe anioon) Molekulmassiga mitte üle 1500. |

--------------------------------------------------